A Moly remek eszköz volt mindig is arra, hogy egy tag kiválaszthassa a soron következő olvasmányát. Tavaly karácsony óta ezen túl is léptünk, addig is lehetett ugyan egymás között csereberélni a köteteket, de a Moly könyvesboltja révén bárki -15% kedvezménnyel vásárolhat is új könyvet.

Valójában csak egy lyukat tömtünk be most azzal, hogy lehetőséget nyújtunk az egyes magánkönyvárban lévő köteteket eladónak jelölésére. A könyvhöz árat, állapotot és szöveges információkat lehet rendelni, a többi már a személyes kapcsolatfelvételen múlik, ahogy a könyvcserénél ez már bevált. És ráadásul ez külön pénzbefektetés vagy jutalékfizetés nélkül. Szóval ha már nem kell egy könyv, akkor megpróbálhatod eladni a Molyon keresztül is.

Kíváncsian várjuk az ezzel kapcsolatos ötleteket. Lehessen pontozni az eladót? Lehessen képet feltölteni a könyvről? Jelenjen meg a Frissben, ha egy kívánságlistás könyvedet valaki eladónak minősít? Csak tessék, csak tessék…